*הכינו:* ***משה אוחנה וצוות היסטוריה מבי"ס תיכון חדש בבת ים***

**חלק 2: ממדינת מקדש לעם הספר**

**פרק ראשון יהודה בתקופה הפרסית** – מפרק זה תחובר שאלה אחת בחלק השני של הבחינה.

**א. גלות בבל, הצהרת כורש ושיבת ציון**

1. היהודים בגלות בבל מעמדם והשקפותיהם הדתיות

**מתי וכיצד החלה גלות בבל:**

בשנת 586 לפני הספירה בתשעה באב כבש נבוכדנצר מלך בבל את יהודה (כינוי לארץ ישראל אזור ירושלים וההר) הוא החריב את בית המקדש והגלה את היהודים לבבל.

**מעמד וכלכלה:**

היהודים בבבל יושבו בישובים מיוחדים להם ליד נהר כבר. מעמדם השתפר בהדרגה ממעמד של נתינים לאזרחים חופשיים בעלי רכוש, הם הורשו להחזיק אדמות לנטוע עצי פרי רבים מהם החלו לעסוק בחקלאות. בהמשך עסקו גם במסחר ובמלאכות שונות, כמו נגרות אומנויות, ואפילו חלקם שרתו כמשוררים, נגנים בארמונות המלך. רובם חיו בישובים בהם הייתה קהילה יהודית גדולה יחסית. הם ניהלו חיי קהילה, שמרו על הקשרים המיוחדים ביניהם, שסבבו סביב הדת, החגים והמועדים. חייהם היו נוחים ומסודרים.

**הנהגת היהודים בבל:**

1. **זקני הגולה**: הם עמדו בראש העם זוהי תולדה של המושג "**זקני העם**" מהתנ"ך. הם נקראו גם "**ראשי בתי אבות**" מנהגים עוד מתקופת החיים בארץ ישראל הם היו ראשי משפחות חשובות ומיוחסות .הם הנהיגו את עם לצד המנהגים מבית דוד.
2. **בית דוד:** המשך של שושלת המלוכה מבית דוד, בראשם עמדה משפחת יהויכין שהיה המלך ביהודה עד לכיבוש והגלות, בניו של יהויכן שאלתיאל וששבצר המשיכו להנהיג את העם . בתקופת השלטון הפרסי הם היו המנהיגות המקובלת על השלטון.
3. **כהונה:** למרות שלא היה בית מקדש הכהנים התישבו בישוב מיוחד בבל והנהיגו גם הם את העם
4. **נביאים:** נביאים כמו יחזקאל המשיכו לחזק את העם , להטיף להם על חטאיהם ולהחזירם בתשובה, הם חיזקו בעיקר את מצוות המוסר ונתנו תקווה לעם שבעתיד יחזור לארצו.

**השקפה דתית של גולי בבל:**

החורבן והגלות הולידו רוח של **חזרה בתשובה**. החורבן נתפס כעונש מה' על חטאי העם ולכן התחיל תהליך של חזרה בתשובה. בספר הנביא יחזקאל מוצגת תפיסת העולם הזו בהבטחה כי כאשר יעשה העם כולו חזרה בתשובה אמיתית, תבוא הגאולה. המאמינים היהודים אימצו בצורה טובה יותר את מצוות הדת השונות ואת מצוות המוסר. יותר ויותר חדרה בקרבם ההבנה כי מצוות המוסר הן חלק מרכזי באמונה, ואדם צריך לנהוג על פיהן.

בבל **שמרו היהודים באדיקות על הדת היהודית** וקיימו את המצוות שאפשר לקיים בלי בית מקדש (ברית מילה, שבת, ימי זיכרון לאומיים כמו תשעה באב ושלושת הרגלים) הם הקימו שם את בתי הכנסת הראשונים.

**הגישה הבדלנית:**

הקהילה היהודית שמרה על הסתגרות מצד אחד ופתיחות לחברה הלא יהודית מצד שני.

**הפתיחות** – היהודים קלטו את התרבות המקומית הם למדו מדע אסטרונומיה ואסטרולוגיה. הם אימצו שמות לחודשי השנה מהבבלים. הם שינו את הכתב מכתב יתדות לכתב מרובע.

**סגירות** – היהודים פיתחו מושג שנקרא **"זרע הקודש"**  המציין את יחודו של העם היהודי על פני הסביבה. הם שמרו באדיקות על חוקי הדת, קבעו כללים כדי להימנע ממפגש עם כוהנים לא יהודים המאמנים באלים אחרים. שמרו על נישואים רק בתוך היהודים.

**2. מדיניות כורש כלפי העמים באימפריה הפרסית.**

 **3. הצהרת כורש.**

**רקע:** כורש מלך פרס, נהג בסובלנות כלפי העמים שעליהם שלט. כורש אפשר לעמים הכבושים אשר תחת שלטונו לשקם את המקדשים שלהם. הדבר בא לידי ביטוי גם כלפי היהודים בהצהרה שנתן להם בשנת 538 לפני הספירה. הצהרה זו כונתה "הצהרת כורש".

**1. התוכן של הצהרת כורש/ עיקרי ההצהרה שנתן כורש**

הכרזה זו שניתנה ע"י כורש שינתה את גורל היהודים ונתנה לו תקווה חדשה לעתיד חדש.

**התוכן של ההצהרה/הכרזה:**

1. כורש מכריז על עצמו כשליח של אלוהים. אלוהים הטיל עליו משימה לבנות את בית המקדש בירושלים.
2. בהצהרה יש קריאה ליהודים הגולים (החיים בעל כורחם) בבבל לשוב לירושלים ולבנות בה בית מקדש.
3. ההצהרה אפשרה ליהודים להישאר בבבל או לעלות לא"י ולסייע בבניית המקדש.
4. ההצהרה אישרה ליהודים החיים בבבל לעזור מבחינה כלכלית וע"י תרומות לעולים לירושלים כדי לבנות את בית המקדש.
5. בהצהרה צוינו המידות של בית המקדש שיקום ונתנה ההוראה להחזיר לבית המקדש את כלי המקדש שלקח נבוכדנצר בעת חורבן בית המקדש הראשון.

**2. הסיבות והמניעים לפרסום הצהרת כורש**

כורש פרסם את ההצהרה מכמה סיבות, מכמה מניעים:

|  |  |
| --- | --- |
| **הסיבה** | **פירוט והסבר** |
| **סיבה פוליטית - מדינית** | על ידי פרסום ההצהרה ביקש כורש לזכות בתמיכתם של כוהני הדת, אשר הייתה להם השפעה חשובה על אנשיהם, בכך הוא גייס וחיזק את התמיכה שלהם בשלטון שלו. כמו כן הוא רצה לזכות בנאמנותם של היהודים החיים בשטחיו. בדרך זו הוא מנע מהעמים הכבושים תסיסה ומרד כלפיו. |
| **סיבה דתית** | כורש רחש כבוד לאלים של העמים הכבושים. הוא הציג עצמו כשליחם של האלים. בכך הוא גם נתן כבוד וגם מנע תסיסה כלפיו. |
| **סיבות אסטרטגיות (בטחוניות)** | * מתן ההצהרה סייעה לרכישת אהדת העמים הכבושים, וכך יכול היה לשלוט על האימפריה הגדולה ביתר קלות.
* כורש אשר נתן ליהודים רשות לחזור לירושלים, הבטיח לעצמו מרכז יהודי מסור ונאמן באזור שליד מצרים, אשר נחשבה לאויבת האימפריה הפרסית
 |
| **סיבה כלכלית** | כורש האמין שאם ינהג בכבוד לנתיניו הם יסכימו מרצון לשלם מיסים. הוא העריך שפיתוח ארץ ישראל יתרום לאימפריה הפרסית מבחינה כלכלית. |

**מהימנותה של ההצהרה:** יש שחשבו כי הצהרת כורש היא מזויפת ולא ניתנה כלל על ידי כורש. הרי איך יתכן כי כתב את ההצהרה בעברית? ואיך יתכן כי הוא מאמין באלוהי ישראל אם הוא עובד אלילים? כן הביטוי "הוא האלוהים אשר בירושלים"- מי לא ידע שהמקדש נמצא בירושלים?

**כתובת הגליל**

היא ההוכחה שהצהרת כורש אמתית. כתובת בגליל היא תעודה רשמית ששרדה מימיו של כורש והיא מלמדת על פעולותיו , מדיניותו וניסיונותיו לרכוש את אהדת העמים הכבושים.

**בכתובת הגליל כתוב, בין היתר:** על מדיניותו הסובלנית של כורש כלפי העמים הכבושים ועל שיקום המקדשים והשבת העמים לארצם. עוד כתוב כי כורש כבש את בבל בידידות והחזיר לבבלים את האל שלהם מורדוך, שיקם את ארצם ואת מקדשיהם.

כורש מתאר ארצות נוספות אותן כבש וגם בהן נהג בצורה דומה. בסוף הכתובת, כורש מביע תקווה שהעמים הכבושים יכירו לו טובה על יחסו ההוגן ואף יתפללו לאריכות ימיו על כיסא המלוכה.

**אמיתות ההצהרה:**

- כורש נהג עם היהודים כפי שנהג עם עמים אחרים וזו הוכחה לכך שההצהרה אמיתית.

- מלכי פרס נהגו לפרסם את הודעותיהם המדיניות אל "**עם ועם כלשונו**". מנהג זה מסביר מדוע

 פורסמה ההצהרה בעברית.

- כורש הכיר וקיבל את מורדוך כאלוהי בבל, כך שלא הייתה לו בעיה להכיר גם באלוהי ישראל.

**3. השפעת ההצהרה על היהודים**

פרסום ההצהרה ע"י כורש השפיעה על היהודים בכמה דרכים:

1. **חיזוק הנאמנות לכורש** – היהודים היו אסירי תודה לכורש. הם השפיעו על העם ועל מנהיגיו להתייחס אליו בכבוד. היו שהתייחסו לכך כאל תחילת הגאולה.
2. **עלייה לארץ ישראל** – בעקבות ההכרזה החלו יהודים לעלות לא"י. הם עלו עם כלי מקדש ותרומות על מנת לבנות את בית המקדש.
3. **מרכזיותה של ירושלים** – בעקבות ההכרזה שבו ירושלים ובית המקדש למעמדם המרכזי בחיי היהודים.
4. **סיוע כלכלי לעולים לארץ ישראל**- יהודים רבים אשר חיו בבבל נהנו מעושר כלכלי. הם התקשו לעזוב את החיים הטובים וחששו מהחיים החדשים בא"י, ולכן בחרו להישאר ולסייע לעולים ע"י תרומות: כסף, זהב, רכוש ובהמות.

**4. השבים הראשוניים לציון – גל העלייה הראשון**

בעקבות הכרזת כורש עלו לא"י כ- 50 אלף עולים מבבל.

**העולים היו:**

* המנהיגות הפוליטית והרוחנית, כלומר כוהנים ולווים.
* פשוטי העם- איכרים, שפחות ומשרתים (כ- 7000 איש).

**מנהיגי השבים:**

* ראש ההנהגה הדתית היה: ישוע בן יוצדק – בנו של הכהן האחרון שהיה בבית המקדש.
* ראשי ההנהגה הפוליטית היו: ששבצר בנו של המלך יהויכין (אשר הוגלה לבבל) וזרובבל בן שאלתיאל נכדו של המלך יהויכין.

בין המנהיגים השונים הייתה מתיחות שנבעה מהגדרת התפקידים והסמכויות ביניהם.

כורש ידע שרק מנהיגים מצאצאי דוד יתקבלו בברכה. לצד זרובבל עמד יהושע שהיה הבן של הכהן הגדול בתקופת בית המקדש הראשון.
זרובבל קיבל מכורש את תפקיד הפֶחָה, מושל יהודה, וכן את תפקיד בניית בית המקדש.
יהושע, הכהן הגדול, קיבל את תפקיד חידוש הפולחן הדתי.
עם הזמן נוצר מתח בין שני המנהיגים, כל אחד רצה להנהיג את העם לבד. וזאת הייתה כוונתו של כורש בכך שמינה שני מנהיגים. מטרתו הייתה למנוע מהעם להתלכד סביב מנהיג אחד ולחשוב על מרד.

**הסיבות/ הגורמים לעליית שבי ציון:**

**\* סיבה גלויה:**

1. מימוש הכרזת כורש – הרצון לבנות את בית המקדש.

 **\* סיבות סמויות:**

1. הכוהנים עלו כי רצו לקבל חזרה את מעמדם כמנהיגי האומה.
2. ההנהגה הפוליטית שעלתה שאפה לחדש את מלכות דוד (זו הייתה מטרה סמוייה)

**הקשיים בהם נתקלו שבי ציון:**

1. **קשיים כלכליים** – השבים נאלצו להתמודד עם קשיי פרנסה, המיסים היו גבוהים והארץ הייתה הרוסה.
2. **עימותים עם האוכלוסייה הנוכרית** – בציון ישבו עמים זרים, כמו הערבים, האדומים והעמונים, הם לא ראו בעין יפה את שובם של עולי בבבל. הם חששו שאלו ידרשו מהם את אדמותיהם.
3. **עימותים עם השומרונים** – השומרונים רצו לקחת חלק בבניית המקדש. הם ראו עצמם כיהודים. אולם, שבי ציון לא רצו לשתפם, כי לא ראו בהם יהודים.

**בניית בית המקדש**

תהליך הבנייה, קשיים ובעיות:

משבאו העולים ארצה, מיהרו להקים מזבח ולהקריב קורבנות, כאשר המטרה העקרית הייתה הקמת בניית ביהמ"ק. אולם בנייתו נמשכה הרבה זמן, החלו לבנותו ב 538 לפנה"ס וסיימו לאחר 22 שנה.

מה היו הקשיים בבניין בית המקדש:

1. **הקשיים שהערימו פקידי השלטון**: תתנאי, (שם הפקיד) תפקידו : "פחה עבר יהודה", אחראי מטעם השלטון הפרסי על אזור ירושלים ומורדות ההר. התערב בבניה. הוא חקר אם יש ליהודים רישיון לבנות. זקני העם השיבו לו שהרישיון ניתן בשעתו ע"י כורש. לקח המון זמן עד שנמצאה אותה תעודה (רישיון) בגנזך המלך.

2. **מצוקה כלכלית:** מן הנביאים חגי וזכריה ניתן ללמוד כי הישוב היהודי היה שרוי במצוקה כלכלית,

3. **מצוקה דתית:** רבים מכלי המקדש נשדדו כמו ארון הברית ולא חזרו עם היהודים לכן עלתה שאלה אילו

 כלים יניחו בתוך המקדש?

1. **ויכוח ביו המנהיגים**: זרובבל (מנהיג מדיני מזרע המלוכה) יהודה (הכהן הגדול) חגי וזכריה (הנבאים) התווכחו מי ינהיג את העם בראש בניית בית המקדש.
2. **הפרעה מצד גורמים מקומיים**: ספר עזרא מכנה אותם "צרי יהודה ובנימין" מסופר שבהתחלה הם רצו להשתתף בבניית ביהמ"ק בנימוק שגם הם עובדים את אלוהי ישראל. אבל, לאחר שהיהודים דחו אותם הם התחילו להתנכל לבוני בית המקדש באמצעות איומים ומכתבים שיקרים לשלטון הפרסי.

**מי היו "צרי יהודה ובנימין":** ישנה מחלוקת בין החוקרים: או יהודים שנשארו בארץ ולא גלו לבבל שהתעמתו עם השבים לארץ על אדמות, או שומרונים צאצאי עמים אחרים שהוגלו על ידי מלכי אשור לארץ ישראל שהאמינו גם באלוהי ישראל וגם באלוהים אחרים, או "כותים" עם שחי בארץ ישראל שהאמין גם באלוהי ישראל וגם באלוהים אחרים.

**בניית בית המקדש השני** :

דרויש הראשון (522 לפנה"ס) דבק בהצהרת כורש ופרסם פקודה שבה הורה לסיים את בניית המקדש. הוא הדגיש כי זאת זכותם הבלעדית של היהודים, דרויש דרש מהפקידים הפרסים להעביר את הכספים שהתעכבו לבניית המקדש, וכן דרש להעביר תקציב מאוצר המלך להקרבת קורבנות בבית המקדש. משלב זה התנהלה הבנייה ללא הפרעות.[

**בשנת 515 לפנה"ס הסתיימה בניית בית המקדש השני**, בניין בית המקדש גרם להתרגשות גדולה בעם והזקנים שראו את בית המקדש הראשון המפואר שבנה שלמה המלך הצטערו לראות את ההבדלים בפאר בין המקדש הראשון לשני.

**מעמד ירושלים והמקדש:** דרויש פטר את המקדש וכוהניו מתשלום מיסים (כמו בכל המקדשים)

**מעמד הכהנים:** דרויש העניק הטבות לכוהנים כדי להשיג תמיכה, בפועל מעמד הכהנים התחזק ובהדרגה הם הפכו למנהיגי העם

**הפחה:** תפקיד של פקיד מטעם השלטון הפרסי האחראי על ירושלים ואזור יהודה

**מועצת יהודה:** ראשי משפחות חשובות ומיוחסות שהייתה להם השפעה על היהודים ביהודה.

**הבדלים בין מקדש ראשון לשני:**

המקדש הראשון היה מקדש מלך- שלמה ויורשיו ממנו אותו מקופת המלך

המקדש השני היה מפעל ציבורי- התקיים מתרומות העם ומימון של קופת האוצר הפרסית .

השומרונים:

**- מרד בר כוכבא (132-135 לספירה)**

**הגורמים לפר וץ מרד בר כוכבא:**

**1. השפעת מרד יהודי התפוצות:** 15 שנה לפני המרד, פרץ מרד יהודי התפוצות, כאשר הקיסר, טריאנוס היה במסע כיבוש במזרח. מטרתו הייתה להקים מחדש את מלכות ישראל ביהודה. הוא דוכא באכזריות ע"י הרומאים, ונשאר חזק בזיכרון ההיסטורי של היהודים בארץ.

**2. ציפייה משיחית לגאולת ישראל:** העם בישראל לא הפסיק לעולם להחזיק בציפיות משיחיות לגאולה- הם האמינו שכמו שהמקדש השני נבנה 70 שנה אחרי חורבן המקדש הראשון, כך ייבנה גם המקדש השלישי. הציפיות גברו כשעלה קיסר חדש לשלטון- הדריאנוס והתחיל במגמת פיוס כלפי היהודים, אך הציפיות לא התממשו- לא רק שהלגיון הרומי לא יצא מירושלים, גם לא ניתנה רשות להקים את המקדש מחדש. היהודים התאכזבו מאד והתעוררה בהם מחדש הנכונות לצאת ולהלחם ברומאים למען המקדש וירושלים.

**3. הפיכת ירושלים לעיר הלניסטית:**במסגרת מדיניותו החדשה של הדריאנוס הוא הבטיח ליהודים לבנות את ירושלים והמקדש, אך במקום זאת רצה להפוך את ירושלים לעיר הלניסטית- איליה קפיטולינה, ולהקים מקדש אלילי בהר הבית. היהודים החליטו שהגיעה השעה לסלק את רומא.

**4.גזירת ברית מילה:** הדריאנוס פרסם חוק שאסר לקיים ברית מילה. אנשים שבניהם נימולו נרדפו ע"י הרומאים, והגזירה עודדה את היהודים לצאת במרד גלוי. מטרתו הייתה להקים מסגרת עצמאית בה יוכלו לחיות בשקט לפי חוקי אבותיהם.

**ההכנות למרד:**

בניגוד למרד גדול, קדמו למרד הכנות מדוקדקות שהוסתרו מהרומאים:

**1.** הכנה ואגירה של כלי נשק- היהודים שעבדו אצל הרומאים הכינו עבור הרומאים כלי נשק פגומים בכוונה כדי שהם ישאירו אותם אצלם.

**2**. תפיסת מקומות אסטרטגים בארץ, חפירת מערות (בסיסי יציאה ללוחמים, ומקום מסתור לאזרחים), מנהרות (מחבוא לנשק, מחסני מזון, בורות מים ותעלות קשר), חומות ומעברים תת- קרקעיים.

**3**. **שמעון בר כוכבא**, בחר בקפידה את המתנדבים לצבא. הוא אימן אותם בנשק והכין אותם כראוי למלחמה. הוא מתואר כאדם סמכותי, מנהיג, אדם קשה וקל לרגוז שהשליט משמעת חמורה.

**4**.בר כוכבא הקים מרכז מינהלי של המרד בהרודיון.

**5**.ביתר נבחרה להיות מרכז המרד- המפקדה הראשית הוקמה שם, והסנהדרין עברה לשם. כי:

**-** היא הייתה ישוב מרכזי ביהודה-ישבו בה יהודים רבים והיו בה מאות בתי כנסת ובתי ספר.

**-** המיקום של ביתר-המורדים רצו להתרחק מעינם של הלגיונות הרומאים המוצבים בירושלים, אך לא להתרחק מדי מירושלים- כי הם רצו לכבוש אותה.

**-** היתרונות הטופוגרפיים של ביתר- היא הייתה על הר גבוה ותלול, חלשה על דרכים חשובות, והיה בה מעיין שופע מים- טוב במיוחד בתקופה של מצור. בנוסף היא הייתה מבוצרת מאד ומוקפת מגדלי שמירה.

**שלבי המרד:**

**1. כיבוש ירושלים:**

בשנת 132 פרץ המרד בגלוי, לאחר שהדריאנוס סיים את ביקורו בארץ והיה במרחק רב ממנה. הפתעת הרומאים הייתה גמורה, והעיר נפלה בדי המורדים בשלב הראשון של המרד. המורדים לא הסתגרו בביצורים אלא לחמו בשטח הפתוח בשיטת פגע וברח, תוך ניצול של היכרותם את השטח. הם הביסו את שני הלגיונות הרומאים ואילצו את הנציב רופוס להימלט לקיסריה. גם תגבורת שהגיעה מרומא סבלה אבידת קשות, ותוך זמן קצר השתלטו חיילי בר כוכבא על אזורים רבים.

לאחר הניצחונות בר כוכבא עשה מעשים של מושל: א. חלוקת הארץ למחוזות ומינוי מפקדים.

ב. הקמת פקידות שעסקה בהחכרת קרקעות שהיו שייכות לרומאים, ליהודים.

ג. הטבעת מטבעות עם הכתובות: "שנה אחת לגאולת ישראל", "שמעון נשיא ישראל", "לחירות ירושלים".

ד. על שטרות וחוזים מנו את השנים מתחילת המרד (132=שנה א' לגאולת ישראל)

ה. הוא הכריז על עצמאותה של יהודה, והיה למנהיג צבאי ומדיני.

**2. המתקפה הרומאית ודיכוי המרד:**

הקיסר גייס צבא שמנה יותר מ-12 לגיונות (60000 חיילים),ובראשו העמיד מפקד מנוסה- סוורוס.

הוא לא רצה להיפגש פנים אל פנים עם החיילים האמיצים היהודים, והוא ביצע פעולות כדי להכריח אותם להיות במצור- הוא ניתק את האספקה להם ולכד אותם יחידות יחידות (תוך ניצול היתרון המספרי שלו במקרים אלו) באיטיות ובסבלנות.

בהתחלה כבש את בסיסי המורדים מסביב ליהודה ואחר כך נכנס למרכזה. ירושלים נכבשה די בקלות- כי היא לא בוצרה היטב, וכי המורדים לא רצו שיגרם לה נזק.

חלק מהמורדים התבצרו במבצרים שנכבשו באכזריות. וחלק התבצרו בביתר.

**3. נפילת ביתר: 135 לספירה**

הרומאים בנו מסביבה דייק והטילו עליה מצור כבד, וניתקו אותה מאספקת המים. לאחר מצור ממושך (כנראה חצי שנה) פרצו הרומאים לעיר וערכו טבח אכזרי.

בר כוכבא מת בביתר. (יש שאומרים שחכמים הרגו אותו אחרי שגילו שהוא לא מלך המשיח).

**4. מערות מדבר יהודה:**

ישובים שלמים ברחו למערות מסתור במדבר יהודה. רוב הנמלטים נתפסו ונהרגו. הרומאים צרו על המערות וחיכו שהמורדים יסגירו את עצמם או ימותו ברעב. המורדים העדיפו לשרוף את רכושם ולמות ולא ליפול בידי הרומאים.

**קשיי הרומאים בדיכוי מרד בר כוכבא:**

1. **הכנות מדוקדקות למרד**- בניגוד למרד בגדול. ההכנות נשמרו בסוד ורומא הייתה מופתעת.

2. **שיטת הלחימה והכרת אזור הלחימה**- הלוחמים הכירו היטב את השטח ולא התבצרו בביצורים (כמו במרד הגדול) אלא יצאו החוצה והפעילו שיטות של מארבים, ופגע וברח.

3. **מנהיגות חזקה**- בר כוכבא ליכד את המורדים ונטע בהם את התקווה שהם יכולים לנצח. הוא הצטיין בגבורתו וגייס לצבאו רק את הלוחמים הטובים ביותר (היה לו צבא גדול). הוא היה איש ארגון טוב, והשליט משמעת חזקה בצבאו.

4. **תמיכה רחבה של העם במרד**- כמעט כל היישוב היהודי התאחד מאחורי המנהיגות של שמעון בר כוכבא, וראה בו את מלך המשיח. הוא הכריז על גיוס חובה, והמון יהודים מהארץ ומהתפוצות שראו במרד הזדמנות אחרונה להיפטר משלטון רומא, הצטרפו אליו.

מדוע יהודים רבים תמכו במרד:

א. התלהבות משיחית- הציפייה לגאולה אף פעם לא נעלמה והתגברה כאשר הדריאנוס, קיסר רומא, הבטיח לבנות את ירושלים והמקדש. יהודים רבים הצטרפו למרד כי האמינו שהגאולה תלויה במעשי האדם, והם יכולים לזרז את בואה.

ב. אישיותו הכריזמאטית של בר כוכבא- הוא הצליח להטיל את מרותו על העם, המריבות והכיתות פסקו והייתה אחדות. הוא היה מנהיג לאומי שדאג לכלכלה ולבעיות החברתיות של נתיניו, והקפיד על קיום המצוות.

ג. תמיכת החכמים בבר כוכבא- רבי עקיבא, מגדולי החכמים באותו דור, תמך בו, ואפילו קרא לעברו- "זה הוא מלך המשיח". גם במעבר הסנהדרין לביתר הייתה הבעת תמיכה של החכמים.

ד. ניסיון הרומאים לעקור את היהדות- היהודים הבינו (לאחר גזירת ברית המילה והפחד מגזירות נוספות) שצריך להקים מסגרת עצמאית בה יוכלו לחיות לפי הסדר הדתי והתרבותי שלהם.

**עמדת הלא יהודים למרד ולבר כוכבא:**

**הנוצרים:** הנוצרים (היהודים) לא השתתפו המרד כי לדעתם רק ישו הוא המשיח ובר כוכבא הוא משיח שקר. הם לא רצו שתהיה תחייה לאומית ורוחנית לעם ישראל כי זה מנוגד לבשורות הנוצריות ולכן לא הצטרפו לצבא המורדים.

**השומרונים:** הדעות חלוקות- יש אומרים שהצטרפו ויש שלא.

**עמדת החכמים למרד ולבר כוכבא:**

תמיכה במרד: הנהגת החכמים בראשם רבי עקיבא תמכה במרד, מתוך תפיסה משיחית שמחייבת פעולות להבאת הגאולה. ר' עקיבא הכריז על בר כוכבא כמשיח.

הסתייגות מהמרד: חלק קטן מהחכמים הסתייג מהמרד. הם אמרו שעוד לא הגיע זמן הגאולה, ושהיא תהיה ניסית.

גישה שלילית לאחר המרד: במקורות לאחר המרד בר כוכבא מוצג כשחצן שקורא לאל לא להתערב במרד כי העם לא זקוק לעזרתו. יש עדויות שהחכמים הרגו את בר כוכבא אחרי שראו שהוא משיח שקר, וכינו אותו- "בר כוזיבא".

הסתייגות מבר כוכבא: יש במקורות הסתייגות מאישיותו הקשה. היא באה לידי ביטוי בסיפורים על מבחני הכניסה האכזרים לצבאו, ועל הריגתו של אלעזר המודעי.

**תוצאות המרד:**

**1. דלדול האוכלוסייה:** מספר היהודים פחת ל-20% מהאוכלוסייה בארץ, ושבויים רבים נמכרו לעבדות בחו"ל. למראה החורבן הנורא שוב התחזקה אווירת הייאוש ויהודים רבים עזבו את הארץ, הרבה מהם לבבל.--> אבדן מעמד הבכורה שהיה להודי א"י, ואבדן מרכזיות א"י בחיי היהודים.

**2. דלדול היישוב:** ישובים רבים נהרסו, בעיקר באזור יהודה, שדות נשרפו, ואדמות רבות הופקעו ע"י הרומאים. המרכז היהודי עבר מיהודה לגליל, שלא היה ממרכזי המרד ולכן לא נפגע.

**3. הפיכת יהודה לסוריה פלשתינה:** הדריאנוס שינה את שמה של יהודה במטרה להפוך אותה לפרובינקיה הלניסטית לגמרי, למחוק את עברה היהודי, ולנתק את הקשר בין הארץ לעם היהודי.

**4. הפיכת ירושלים לעיר אלילית:** כמו שתכנן לפני המרד, בנה הדריאנוס את ירושלים כעיר אלילית. היא נחרשה וכונתה **איליה קפיטולינה**. הוא בנה מקדש לאל יופיטר במקום בו עמד בית המקדש, והציב פסל של עצמו במרכז הר הבית. יהודים לא הורשו להיכנס לעיר.

**5.גזירות דת (גזירות שמד)**- הדריאנוס אסר על היהודים לקיים את מצוות התורה, והטיל עונש מוות על מי שהפר זאת. חיילים רומאים הסתובבו ברחובות ובשווקים ובלשו אחר היהודים.

מטרות הרומאים בגזירות:

א. לבטל את המסגרת שיצרה את הדת היהודית, התרבות היהודית והחברה היהודית--> להעביר את היהודים על דתם, ובכך לבטל את תרבותם הייחודית.

ב. ביטול הדת היהודית והלאומיות היהודית--> כדי שלא יהיו יותר מרידות.

דוגמאות לגזירות דת:

א. אסור לקיים מצוות הקשורות לחגים ולשבת: לולב, שופר, נר חנוכה, קידוש והבדלה, נר שבת...

ב. אסור לקיים מצוות התלויות בארץ: תרומות ומעשרות, שמיטה וכו'...

ג. אסור לקיים מצוות הקשורות למוסדות דת: איסור התכנסות בבתי כנסת, איסור לעסוק בתורה ולהורות אותה...

ד. איסור לקיים מצוות יומיומיות: ברית מילה, ציצית, קריאת שמע, קריאה בתורה...

תגובת העם והחכמים לגזירות:

שלוש עמדות שונות של חכמי ישראל לגזירות:

1. נכונות להפר את הגזירות בגלוי, ולמות על קידוש ה'. למשל- עשרת הרוגי מלכות.

2. השלמה חיצונית עם גזירות הדת, וקיום המצוות בסתר, או בשינוי מסוים. (יהודים אלו סברו כי ערך קדושת החיים עומד מעל הכל). היו יהודים שהתחפשו לגויים וקיימו מצוות בסתר, היו יהודים ששינו קצת- במקום תפילה בציבור, התפללו ביחיד, במקום ברית מילה ברוב עם, הם מלו את בנם בסתר. אפילו עבודה זרה, כשאינה בציבור, לא חשובה יותר מהחיים. הם הסתמכו על הפסוק- "וחי בהם".

3. נכונות למסור את הנפש רק אם מחייבים לעבודה זרה בפומבי.

**6. שלושת השבועות:**

לאחר הכישלון הנורא של המרד, גיבשו החכמים עמדה ההופכת את הרעיון המשיחי לחזון של אחרית הימים, המתרחש בקץ הימים.

נוצרות 3 שבועות: א. לא למרוד באומות העולם כשהן שולטות בארץ ישראל.

 ב. לא לעלות לארץ החומה-בבת אחת, אלא מעט מעט.

 ג. לא לדחוק את הקץ, ולא לנסות להביא את הגאולה לפני זמנה.

משמעות 3 השבועות- השלמה עם השלטונות המושלים בארץ, ואי שימוש בכוח פיזי לשחרור לאומי, אלא לחכות לבוא הגאולה המשיחית.

**שאלות מבגרויות:**

1. הסבר **שני** גורמים לפרוץ מרד בר כוכבא.

2. הצג את **שלושת** השלבים של מרד בר-כוכבא.
3. הבא **שתי** סיבות לניצחון המורדים בשלב הראשון של מרד בר כוכבא.
4. הצג **שתי** פעולות שעשו הרומאים לאחר מרד בר כוכבא כדי לפגוע באופי היהודי של ארץ ישראל, לאחר המרד. **והסבר** את מטרותיהן.

5. חלק מהחכמים תמכו במרד בר כוכבא וחלקם התנגדו לו.
**הסבר** את עמדת התומכים ואת עמדת המתנגדים, על פי הבנתם את תהליך הגאולה. 6.מה היתה **מטרת** הרומאים בגזרות שגזרו על היהודים, לאחר דיכוי מרד בר כוכבא?

הצג **שתי** גישות שונות של החכמים בנוגע לתגובה הרצויה על הטלת הגזרות.

היסטוריה א' תש"ע

תלמידים יקרים - מאחלים לכם בהצלחה!!

צוות מורי היסטוריה:

עמיקם שמעוני

משה אוחנה

מושית אלון שפס

חוברת בית ספרית לשימוש פנימי

**תוכן ענייניים**

**חלק 1 – הלאומיות בישראל ובעמים – ראשית הדרך עד 1920**

**פרק ראשון: לאומיות ומאפייני התנועות הלאומיות**

1. מהי לאומיות ומה הם מאפייני תופעת הלאומיות .......................................... 1-3
2. המאפיינים של התנועות הלאומיות............................................................. 3-4
3. הגורמים לצמיחתן של התנועות הלאומיות ................................................. 4-6
4. דפוסי הגשמה של תנועות לאומיות באירופה ............................................... 6-9

**פרק שני: התנועה הלאומית היהודית המודרנית**

1. הגורמים לצמיחתה ולהתארגנותה של התנועה הציונית ................................ 10
2. התרומה של הרצל לבנייתה ולהתארגנותה של התנועה הציונית .................... 11-15
3. הוויכוח בין הציונים ............................................................................. 15-16

נקודות דמיון ושוני בין התנועה הציונית ובין תנועות לאומיות של עמים אחרים ............ 17

**פרק שלישי: דפוסי הפעילות של התנועה הציונית בגולה ובא"י**

1. דפוסי הפעולה של התנועה הציונית באירופה ............................................. 18-20
2. דפוסי פעולה של התנועה הציונית בארצות האסלאם ................................... 20
3. דפוסי פעילות ציונית בא"י ..................................................................... 21-27

**חלק 2 – ממדינת מקדש לעם הספר**

**פרק ראשון: יהודה בתקופה הפרסית**

1. הצהרת כורש .................................................................................... 28-29
2. גלי העלייה ....................................................................................... 29-30
3. עזרא הסופר ..................................................................................... 30-31
4. נחמיה ............................................................................................. 31-34

**פרק שני: מאפייני ההלניזם**

מאפייני התרבות ההלניסטית ........................................................................... 35

**פרק שלישי: המפגש בין החברה ביהודה להלניזם**

1. העמקת תהליך ההתייוונות .................................................................. 36-37
2. מרד החשמונאים .............................................................................. 37
3. הישגי יהודה המכבי .......................................................................... 38-39
4. הוויכוח בשאלת המשך הלחימה .......................................................... 39

**פרק רביעי: ממדינה חשמונאית עצמאית לכיבוש רומי וחורבן בית המקדש**

1. ציוני דרך עיקריים בבניית המדינה החשמונאית וביסוסה ............................ 39-40
2. הכיתות הדתיות והמחלוקת ביניהן .......................................................... 41

1. הצג מי היה יאסון , אלו מפעילותיו גרמו להעמקת ההתיוונות ביהודה
2. הצג את הסיבות למרד החשמונאים
3. הצג את מרד החשמונאים , כיצד החל ומהם האפשריות שעמדו בפני היהודים
4. הצג את שלטונו של יהודה , הישגיו הצבאים ו הסיבות להצלחת המרד
5. הצג 3 שליטים חשמונאים ע"י הנקודות הבאות : דת, צבא, מדינה